open-index/open-wikipedia-markdown huggingface dataset:
ტოკიოს პროცესი

250პქ|მინი|მარჯვნივ|საერთაშორისო სამხედრო ტრიბუნალი შორეული აღმოსავლეთისათვის
**ტოკიოს პროცესი** (საერთაშორისო სამხედრო ტრიბუნალი შორეული აღმოსავლეთისათვის) — საერთაშორისო სასამართლო იაპონიის სამხედრო დანაშაულებისათვის. მიმდინარეობდა ტოკიოში 1946 წლის 3 მაისიდან 1948 წლის 12 ნოემბრამდე. პასუხისგებაში მიეცნენ ომის დროინდელი მოღვაწეები, რომლებიც იკავებდნენ საკვანძო პოსტებს იაპონიის მთავრობაში, პოლიტიკურ პარტიებსა და მსხვილ ეკონომიკურ სტრუქტურებში. ამერიკის სამხედრო ხელისუფლების ინიციატივით, პასუხისმგებლობისგან გათავისუფლდნენ იმპერატორი ჰიროჰიტო და საიმპერატორო ოჯახის სხვა წევრები. საოკუპაციო ჯარების შტაბის უფროსად დაინიშნა იაპონიის კაპიტულაციის აქტზე ხელმომწერი 9 ქვეყნის წარმომადგენელი 11 მოსამართლე. სსრკ-დან ტრიბუნალში მონაწილეობდა სსრკ უზენაესი სასამართლოს სამხედრო კოლეგიის წევრი გენერალ-მაიორი ივანე ზარიანოვი.
250პქ|მინი|მარჯვნივ|მოსამართლეები (29 ივლისი, 1946)
ტრიბუნალმა მიიღო დადგენილება მეორე მსოფლიო ომში იაპონიის მთავრობის პოლიტიკის დანაშაულებრივი ხასიათის შესახებ. საბრალდებო აქტში ბრალდების პუნქტები დაყოფილი იყო სამ კატეგორიად: А, В და С. ყველაზე სერიოზული ბრალდებები (აგრესიული ომის დაგეგმვა და წარმოება, საერთაშორისო კანონმდებლობის დარღვევა და სხვ.) წაეყენა A კლასის დამნაშავეებს: ქვეყნის უმაღლესი პოლიტიკური და სამხედრო ხელმძღვანელობის 29 წარმომადგენელს, აგრეთვე უფრო დაბალი დონის რამდენიმე ათეულ მოღვაწეს. 7 ადამიანს, მათ შორი ორ ყოფილ პრემიერ-მინისტრს (ტოჯო ჰიდეკისა და ჰიროტა კოკის) მიესაჯა სიკვდილით დასჯა და ჩამოახრჩვეს. მცირე მასშტაბის სასამართლო პროცესების მსვლელობისას, რომლებიც იოკოჰამასა და იაპონიისგან დაზარალებულ აზიის რიგ ქალაქებში გაიმართა, განიხილეს B და C კლასის დამნაშავეთა სასამართლო საქმეები (მასობრივი მკვლელობები, დანაშაული კაცობრიობის წინაშე). სიკვდილით დასჯა მიესაჯა თითქმის ათას ადამიანს, 3 ათასზე მეტს კი — სხვადასხვა ვადით პატიმრობა, მათ შორის უვადოდ.
250პქ|მინი|მარჯვნივ|ტრიბუნალის სხდომის ხედი: მოსამართლეები მარჯვნივ, განსასჯელები მარცხნივ, პროკურორები უკან.
1951 წლის სან-ფრანცისკოს სამშვიდობო ხელშეკრულების მე-11 მუხლის თანახმად, იაპონია სრულად დათანხმდა საერთაშორისო ტრიბუნალის გადაწყვეტილებებს. თუმცა უკვე 1950-იანი წლების ბოლოსკენ ამნისტია შეეხო პრაქტიკულად ყველა იმ პირს, რომელსაც 1946–1948 წლების პროცესის დროს თავისუფლების აღკვეთა მიესაჯა. 1970-იანი წლების ბოლოს სამხედრო დანაშაულისათვის გასამართლებული ათასზე მეტი პირი, მათ შორის ტოჯო ჰიდეკი და A კლასის 13 სხვა დამნაშავე, ფარულად შეიყვანეს ომის ველზე იაპონიისათვის დაღუპულ იაპონელთა კანონიზებულ სიებში, რომლებიც იასუკუნის შინტოისტურ ტაძარში ინახება. მრავალი იაპონელი ისტორიკოსი ტოკიოს პროცესს აკრიტიკებდა როგორც პოლიტიკურად ანგაჟირებულს, მიუთითებდნენ იმაზე, რომ დამნაშავეებს ფაქტობრივად მსჯავრი დაედოთ ვერდიქტის გამოტანამდე და თავად ვერდიქტი არ იყო ერთსულოვანი.

## იხილეთ აგრეთვე 
* ნიურნბერგის პროცესი

## სქოლიო 
კატეგორია:მეორე მსოფლიო ომის შედეგები
კატეგორია:საერთაშორისო სასამართლო ორგანოები
კატეგორია:კაცობრიობის წინაშე ჩადენილი დანაშაულები
არაბეული თეთრი

** არაბეული თეთრი**, *ალაბეური თეთრი*, *თეთრი არაბეული*— ქართული აბორიგენული თეთრყურძნიანი საღვინე ვაზის ჯიში რაჭა-ლეჩხუმიდან.

## ბოტანიკური აღწერა
ზრდასრული ფოთოლი მცირე ზომისაა, მომრგვალო, ზოგჯერ ოვალური, მცირედ დანაკვთული, სამ-ხუთნაკვთიანი, ზოგჯერ მთლიანი. ფოთლის ქვედა მხარე ქეჩისებრადაა შებუსული. ყვავილი ორსქესიანია. მტევანი საშუალო ზომისაა, კონუსური, იშვიათად ცილინდრულ-კონუსური ფორმის, კუმსი. მარცვალი საშუალო ზომისაა, მომრგვალო, მომწვანო-მოყვითალო ფერის. თხელკანიანი, ცვილისებრი ფიფქით სქლად დაფარული. რბილობი წვნიანი აქვს, გემო სასიამოვნო და ჰარმონიული.

ვაზი საშუალო ზრდისაა. ჯიშის სავეგეტაციო პერიოდი გაშლიდან სრულ სიმწიფემდე 150 დღეა, სრულ სიმწიფეში სექტემბრის პირველ ნახევარში შედის. მტევნის საშუალო წონა 150-170 გრამია, საჰექატრო მოსავლიანობა — 9.0-13.0 ტონა. ყურძნის სიმწიფის პერიოდში მისი შაქრიანობა აღწევს 20-24%-ს, ხოლო მჟავიანობა — 7-8 გ/ლ-ს.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 43

კატეგორია:რაჭა-ლეჩხუმის  ვაზის ჯიშები
კატეგორია:ვაზის თეთრყურძნიანი საღვინე ქართული ჯიშები
გორული თეთრი

**გორული თეთრი**  — ქართული თეთრყურძნიანი სელექციური საღვინე ვაზის ჯიში. 

1950 წელს მიღებულია სელექციონერ ვასილ ბესტავაშვილის მიერ შასლა თეთრისა და ჩინურის შეჯვარებით.

## ბოტანიკური აღწერა
ზრდასრული ფოთოლი საშალოზე დიდი ზომისაა, მომრგვალო, ხუთნაკვთიანი, სუსტად დანაკვთული. ფოთლის ქვედა მხარე დაფარულია თხელი აბლაბუდისებრი შებუსვით. ყვავილი ორსქესიანია. მტევანი ცილინდრულ-კონუსურია. გვხვდება ცილინდრული და კონუსური ფორმისაც. ზოგჯერ ფრთიანია, საშუალო სიკუმსის ან იშვიათად კუმსი. გვხვდება თხელი მტევნებიც. მარცვალი საშუალო ზომისაა, მრგვალი, ღია-მწვანე, მოთეთრო-მოყვითალო ელფერით, მზის მხარეს ქარვისფერია. კანი საშუალო სისქისაა, თხელი, მოთეთრო ცვილისებრი ფიფქით დაფარული. რბილობი საკმაოდ წვნიანია, წვენი — ტკბილი და სასიამოვნო.

ვაზი ძლიერი ზრდისა და უხვმოსავლიანია. სრულ სიმწიფეში 25 სექტემბრამდე შედის. ამ პერიოდისათვის ყურძნის წვენის შაქრიანობა საშუალოდ 20.2%-ია, მჟავიანობა — 7.2 გ/ლ.

გამოიყენება სუფრის თეთრი მშრალი ღვინის დასამზადებლად. გორული თეთრისაგან დამზადებული ღვინო ღია ჩალისფერია, გამჭვირვალე, სასიამოვნო გემოთი, ხალისიანი სიმჟავითა და ჯიშური არომატით.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 542-543

კატეგორია:ვაზის თეთრყურძნიანი სელექციური საღვინე ქართული ჯიშები
კვისინეთის წმინდა გიორგის ეკლესია

**კვისინეთის წმინდა გიორგის ეკლესია** — არქიტექტურული ძეგლი ბორჯომის მუნიციპალიტეტის სოფელ ქვაბისხევში. ზღვის დონიდან 1222 მეტრზე.

მისი ნაშთი მდებარეობს უღრან ტყეში, მაღალი მთის ფერდზე. ეკლესიის მიგნება საკმაოდ რთულია, რადგან იგი მთლიანად დანგრეულია. გეგმაც კი არ იკითხება. მცირე ფრაგმენტის სახით შემორჩენილია საკურთხევლის აფსიდი. მიუხედავად იმისა, რომ ეკლესიისაგან თითქმის არაფერი არის დარჩენილი, იგი მოსახლეობის მეხსიერებაში ჯერ ისევ არსებობს. ნაეკლესიარი შესანარჩუნებელია როგორც წმინდა ადგილი და ასევე ისტორიული მეხსიერება.

## რესურსები ინტერნეტში 
კატეგორია:ბორჯომის მუნიციპალიტეტის ტაძრები
ონვერსთი

**ონვერსთი** (; ყოფ. **სახქაძორი**) — სოფელი აზერბაიჯანში, ზემო ყარაბაღის რეგიონში, შუშის რაიონში, სოფელ სარიბაბის ადმინისტრაციულ თემში.

1992 წლიდან ოკუპირებულია სომხეთის შეიარაღებული ძალების მიერ.

## ისტორია 
სოფლის წინა სახელი იყო **სახქაძორი**, 1999 წლის 5 ოქტომბრიდან ეწოდა **ონვერსთი**.

## სქოლიო 
კატეგორია:შუშის რაიონის სოფლები
საფიხანლარი

**საფიხანლარი ** () — სოფელი აზერბაიჯანის რესპუბლიკის შუშას რაიონის სოფელ საფიჯანარის  ადმინისტრაციულ თემში.

1992 წლიდან ოკუპირებულია სომხეთის შეიარაღებული ძალების მიერ.

## გეოგრაფია
სოფელი საფილხანლარი სარიბაბას მთასთანაა. სოფლის ტერიტორიაზე ასევე არის ამავე სახელწოდების მდინარე. საფიხანლარი სარქარის ერთ-ერთი საყრდენი ყოფილა. 1917 წელს ბარდის მხარის შირვანლის თემში დარეგისტრირდა დასახლება საფიხან-სარქარი.

## სქოლიო
კატეგორია:შუშის რაიონის სოფლები
ყაიბალი

**გაიბალი** () — სოფელი აზერბაიჯანში, შუშას რაიონში, გაიბალის ადმინისტრაციულ თემში.

1992 წლიდან ოკუპირებულია სომხეთის შეიარაღებული ძალების მიერ.

## გეოგრაფია 
სოფელი მდებარეობს მდინარე ხალფალის ნაპირზე, ყარაბაღის ქედის კალთაზე. ადრე მას გეიბალიგანდი ერქვა.

## სქოლიო
კატეგორია:შუშის რაიონის სოფლები
ქართული მუსკატი

**ქართული მუსკატი** — ქართული ვარდისფერყურძნიანი სასუფრე ვაზის ჯიში. 

გამოყვანილია მებაღეობა-მევენახეობისა და მეღვინეობის სამეცნიერო-კვლევით ინსტიტუტში. მშობელი წყვილებია მაღალმოსავლიანი ჯიში ალვარნა და ჰამბურგის მუსკატი.

## ბოტანიკური აღწერა
ზრდასრული ფოთოლი საშუალოზე დიდი ზომისაა, სოლისებური ფორმის, ხუთნაკვთიანი. ყვავილი ორსქესიანია. ფოთლის ქვედა მხარე ძალიან სუსტადაა შებუსული. მტევანი ცილინდრულია, იშვიათად ცილინდრულ-კონუსური ფორმის, საშუალო სიკუმსის. მარცვალი საშუალო ზომისაა, მრგვალი, მუქი ვარდისფერი. კანი საშუალო სისქისაა. რბილობი ხორციანი და წვნიანია, ძლიერ გამოხატული მუსკატური გემოთი. ჯიში ხასიათდება მარცვლების არათანაბარი ზომითა და არათანაბარი სიმწიფით.

ჯიში საშუალო ზრდისა და მაღალმოსავლიანია. მტევნის საშუალო წონა 176 გრამია. ყურძნის სრული სიმწიფის პერიოდში მისი შაქრიანობა აღწევს 17.5%-ს, ხოლო მჟავიანობა — 7.7 გ/ლ-ს.

ქართული მუსკატი კარგი სასუფრე ვაზის ჯიშია. წარმატებით გამოიყენება მუსკატის ტიპის შემაგრებული მუქი ვარდისფერი ღვინის დასამზადებლად. მიღებული სუფრის ღვინო მაღალი გემური თვისებებით და ძლიერი მუსკატური გემოთი ხასიათდება.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 561

კატეგორია:ვაზის ვარდისფერყურძნიანი სელექციური სასუფრე ქართული ჯიშები
ბაუნგონი

**ბაუნგონი** (ოფიციალურად **ბაუნგონის მუნიციპალიტეტი**; ; ) ― მეორე კლასის მუნიციპალიტეტი ბუკიდნონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 37 111 ადამიანს შეადგენს. მოიცავს ბარანგაის.

## კლიმატი
## რესურსები ინტერნეტში
*Philippine Standard Geographic Code
*Philippine Census Information

## სქოლიო
 კატეგორია:ბუკიდნონის მუნიციპალიტეტები
ტირიონ ლანისტერი

**ტირიონ ლანისტერი** () —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ეკრანიზაციაში მის როლს ასრულებს ბრიტანელი მსახიობი პიტერ დინკლიჯი.

თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. ტირიონი არის ერთ-ერთი უმდიდრესი და ძლევამოსილი „ლანისტერების ოჯახის“ წევრი. იგი ფიგურირებს წიგნებში: „სატახტოთა თამაში“ (1996), „მეფეთა ჯახი“ (1998), „ხმლების ქარიშხალი“ (2000), ხოლო ცენტრალური პერსონაჟია წიგნებისა: „ნადიმი ყვავებისთვის“ (2005), „ცეკვა დრაკონებთან“ (2011) და „ზამთრის ქარები“ (2020).

ტირიონი წარმოდგენილია როგორც მდიდარი და ძლიერი ტაივინ ლანისტერის, მეფის ყოფილი მარჯვენა ხელის და მისი მეუღლის ჯოანა ლანისტერის მესამე, უმცროსი შვილი. ჯოანა ლანისტერი ტირიონის მშობიარობისას გარდაიცვალა. ტირიონის უფროსი და სერსეი არის ვესტეროსის დედოფალი მეფე რობერტ ბარათეონთან ქორწინების გამო, ხოლო სერსეის ტყუპისცალი ჯეიმი, არის სამეფო დაცვის ერთ-ერთი მცველი. ტიორიონი აღწერილია, როგორც შეუხედავი რაინდი, არაფორმირებული ჯუჯა სხვადასხვა ფერის თვალებით, მწვანე და შავი, ტირიონს აქვს ლანისტერის თეთრ-ქერა თმა, მაგრამ აქვს რთული ურთიერთობა ოჯხის წევრებთან.

პიტერ დინკლიჯმა ამ როლით მოიპოვა ემის სპეციალური ჯილდო დრამატულ სერიალში შესრულებული მეორეხარისხოვანი როლისთვის, ისევე, როგორც ოქროს გლობუსი სერიალში მეორეხარისხოვანი როლისთვის.

## ლიტერატურა
* *ჯ.რ.რ მარტინი*, სატახტო თამაში, აშშ., 1996

## რესურსები ინტერნეტში
* 
* 
* 
* ტირიონ ლანისტერი IMDb-ზე

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
გინსილიბანი

**გინსილიბანი** (ოფიციალურად **გინსილიბანის მუნიციპალიტეტი**; ; ) ― მეექვსე კლასის მუნიციპალიტეტი კამიგინის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 6 685 ადამიანს შეადგენს. მოიცავს 7 ბარანგაის.

## კლიმატი
## რესურსები ინტერნეტში
*Philippine Census Information

## სქოლიო
 კატეგორია:კამიგინის მუნიციპალიტეტები
თენგიზ შირიაევი

**თენგიზ შირიაევი** (დ. 18 სექტემბერი, 1980) ― ქართველი ექიმი, ჯო ენის საუნივერსიტეტო ჰოსპიტალის გულის თანდაყოლილი პათოლოგიების ქირურგიული სამსახურის უფროსი.

## ბიოგრაფია
თენგიზ შირიაევი დაიბადა 1980 წლის 18 სექტემბერს. 1997–2003 წლებში სწავლობდა თბილისის სახელმწიფო სამედიცინო უნივერსიტეტში. 1999-2003 წლებში ჯო ენის საუნივერსიტეტო ჰოსპიტალის ინტენსიური თერაპიის განყოფილებაში მუშაობდა. 2003-2009 წლებში ამავე ჰოსპიტალში კარდიოქირურგიაში რეზიდენტურა გაიარა.

2009-2016 წლებში გივი ჟვანიას სახელობის №2 საავადმყოფოში ექიმ-კონსულტანტად და ჯო ენის საუნივერსიტეტო ჰოსპიტალში ექიმ-კარდიოლოგად მუშაობდა. 2016 წლიდან დღემდე ჰოსპიტალის ქირურგიული სამსახურის ხელმძღვანელია.

## ორგანიზაციებისა და ასოციაციების წევრი
*ევროპის კარდიოთორაკალური ქირურგიის ასოციაცია (EACTS)
*თორაკალურ ქირურგთა საზოგადოება (STS)
*საქართველოს კარდიოქირურგთა ასოციაცია (GASC)

## გამოქვეყნებული ნაშრომები
* Shiryaev, T. (2021). *The Effects of the COVID-19 Pandemic on Pediatric Critical Access Centers for Congenital Heart Disease in Low- and Middle-Income Countries*.

## რესურსები ინტერნეტში
*თენგიზ შირიაევი ― ჯო  ენის საუნივერსიტეტო ჰოსპიტალი

კატეგორია:დაბადებული 1980
კატეგორია:დაბადებული 18 სექტემბერი
კატეგორია:ქართველი ექიმები
კატეგორია:ქართველი კარდიოლოგები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
სიკვდილი მძიმე შრომაა

**სიკვდილი მძიმე შრომაა** — სირიელი მწერლის, ხალიდ ხალიფას რომანი. გამოქვეყნდა 2016 წელს, 2019 წელს ითარგმნა ინგლისურ ენაზე. რომანი მოგვითხრობს სამი და-ძმის – ბოლბოლის, ჰუსეინისა და ფატიმას – მოგზაურობაზე, რომლებიც ასრულებენ მამის უკანასკნელ სიკვდილს, მიაბარონ მისი ნეშტი მშობლიურ სოფელ, ანაბიას და თავისი დის, ლეილას, გვერდით დაკრძალონ. დამასკოდან ანამიაბმდე მათი რამდენიმედღიანი მგზავრობა სირთულეებით – დაძაბულობითა და ძალადობით – აღსავსე მძიმე მოგზაურობად იქცევა, რადგან ისინი შეიარაღებული კონფლიქტის ტერიტორიაზე გადაადგილებიან და მუდმივად უწევთ საკონტროლო პუნქტების გავლა და სხვა გამოუვალი მდგომარეობების დაძლევა. 

რომანი წარდგენილი იყო წიგნის ეროვნულ ჯილდოზე. 

## წინარე ისტორია
რომანი დაიწერა სირიის სამოქალაქო ომის (2011-დღემდე) ფონზე. მაშინ სირიის ხელისუფლება საკუთარი მოსახლეობის დასამორჩილებლად ქიმიურ იარაღას იყენებდა, რაც ხალხის მათდამი უნდობლობას კიდევ უფრო ზრდიდა. ქვეყანაში ცხოვრება სახიფათო გახდა, რადგან ქალაქები და გზები საომარ ზონებად იქცა.

2013 წელს, ამ სირთულეებით აღსავსე ძალადობრივი კონფლიქტის დროს, ხალიდ ხალიფამ გულის შეტევა განიცადა. საავადმყოფოში ყოფნის პერიოდში, ბობმების ხმაურით გარშემორტყმული მწერალი ფიქრობდა იმაზე, თუ რა დაემართებოდა მის სხეულს ომში სიკვდილის შემთხვევაში. მისი ეს ფიქრები შთაგონება გახდა რომანისა, რომელიც საომარ ზონაში გვამის დაკრძალვასა და მასთან დაკავშირებულ ოჯახურ კონფლიქტზე მოგვითხრობს.

## გამოხმაურება
ელიოტ აკერმენმა The New York Times-დან ხალიფა უილიამ ფოლკნერს შეადარა და აღნიშნა, რომ ამ რომანით ავტორმა ფოლკნერის მემკვიდრის ტიტულზე გამოთქვა პრეტენზია.

## სქოლიო
კატეგორია:არაბულენოვანი რომანები
კატეგორია:2016 წლის რომანები
ბურჰუნკა

**ბურჰუნკა** () — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 1159 კაცს შეადგენდა.

## რესურსები ინტერნეტში
* სოფლის ამინდი

კატეგორია:ბერისლავის რაიონის სოფლები
ფარნას ოდა

**ფარნას ოდა**— მდინარე აბაშის მარჯვენა ნაპირზე, ბალდის ღვთისმშობლის სახელობის მამათა მონასტრისკენ (ასევე ბალდის კანიონისკენ) მიმავალი სამანქანო გზის ხელმარჯვნივ გზიდან სიღრმეში მდებარეობს "ფარნას ოდა". სახლი მცირედით დამრეც რელიეფზეა მორგებული, ჩრდილოეთიდან ერთ სართულიანია, ხოლო სამხრეთიდან ორ სართულიანი. ქვედა სართულზე, რომელშიც შესასვლელი სახლის უკანა ეზოდან, სამხრეთიდანაა გაჭრილი, მოწყობილია მარანი. მარნის იატაკის თავდაპირველი დონე თიხატკეპნილით იყო წარმოდგენილი, მოგვიანებით ის განაახლეს და ქვის ფლეთილი ფილები დააგეს. შესასვლელიდან ხელმარცხნივ იატაკის დონიდან მცირედით ამაღლებული ბაქანია აგურით ამოყვანილი, სადაც რამდენიმე ქვევრია ჩაყრილი. მარნის შესასვლელშივე წრიული მოყვანილობის სვეტის მსგავსი საინჟინრო კონსტრუქციული ნაგებობაა, რომელიც ქვითა და ტალახით არის ამოყვანილი, ის წარმოადგენს ბუხრის ქვედა ნაწილს. ბუხარი ისეა მეორე სართულზე ამოყვანილი, რომ სამივე ოთახს მოიცავს. სართულშუა გადახურვა ასწლოვან ხის კოჭებს ეყრდნობა. ცენტრალური ფასადის მხარეს სახლი ერთ სართულიანია, გახსნილი აივნით. აივანი ქვის საყრდენებს ეყრდნობა და მასზე ორსაფეხურიანი კიბით ავდივართ. ღია აივანი ხუთი სვეტითაა დანაწევრებული. მოაჯირები ხისაა, ყრუ, გაუმჭვირვალი კოლონადებით წარმოდგენილი. სახურავის საყრდენ სვეტებს შორის წარმოდგენილია ჭვირულ ორნამენტებიანი ფარდები, რომლებიც საკმაოდ ოსტატურადაა გამოჭრილი და მრავალფეროვანი ორნამენტებით დახუნძლული. ყველა მათგანი ერთნაირია და სიმეტრიულობით ხასიათდება. კუთხეებში მარაოსებრი ფორმის ჭვირულორნამენტიანი დეტალებია გამოყენებული, ცენტრში მცირედი შვერილები. ჭვირული ფარდის ჰორიზონტალურ ნაწილზე სხვადასხვა ფორმის ორნამენტებია დატანილი. მათ შორის სამი, ცენტრში შედარებით მოზრდილი ხოლო კუთხეებისკენ მცირედით პატარა ზომის ვარდულები, მზის (ბჟა) სტილიზებული გამოსახულებებია. მეორე სართულის კედლები მთლიანად წაბლის ხის ნათალი ფიცრებითაა ამოყვანილი. აივნის მხრიდან ცენტრალური ფასადი სამი ორფრთიანი ფანჯრის ღიობითა და ორი კარითაა დანაწევრებული. ფანჯრებს ხისავე დარაბები აქვს. აივანზე ხის მოსასვენებელი ტახტია მოთავსებული. სახლს მეორე სართულზე გარდა წინა ეზოსკენ მთელ სიგრძეზე განთავსებული აივნისა, უკანა ეზოსკენ გამომავალი მცირედი აივანიც აქვს. სახლის ძირითადი სივრცე 3 ოთახადაა განაწილებული, საიდანაც ერთი ძირითადი მისაღები ოთახია, ხოლო დანარჩენი ორი მცირე ზომის საძინებელი ოთახები. მისაღები ოთახის ჭერზე ერდოიანი გვირგვინია მოწყობილი. ასევე მისაღებ ოთახში გამოდის ბუხრის ტანი, რომელზეც გადმოცემით სახლის ამშენებელ ფარნა ბჟალავას საკუთარი ხელით ნაუცბათევად საბჭოთა სიმბოლოები, ნამგალი და ურო, ასევე ხუთ ქიმიანი ვარსკვლავი ამოუტვიფრავს, გასაბჭოების დროს ამ გზით გადარჩენია დაჭერას. ინტერიერში კედლები ღვინის ფერი და ზურმუხტის ფერი შპალერითაა გაფორმებული. სახლის სახურავი ოთხფერდაა, გადახურულია თუნუქის ფირფიტებით. ოდა სახლის აღმოსავლეთით რამდენიმე მეტრში სამზადი სახლი მდებარეობს. სამზადი სახლიც ასევე წაბლის ხის ფიცრებითაა აგებული, გადახურულია აზბოცემენტის ფილებით. ოდა სახლის უკანა ეზო, რომელიც ტერასებადაა დანაწევრებული, მდინარე აბაშამდე ჩადის. "ფარნას ოდის" ეზოში აგურის სვეტებზე ამოყვანილი ორფერდა სახურავიანი კრამიტით გადახურული ხის ჭიშკრის გავლით ვხვდებით. ოდაში დღეს ფარნა ბჟალავას მემკვიდრეები, ძაგანიები ცხოვრობენ.

## რესურსები ინტერნეტში
კატეგორია: კულტურული მემკვიდრეობა
მანოლო-ფორტიჩი

**მანოლო-ფორტიჩი** (ოფიციალურად **მანოლო-ფორტიჩის მუნიციპალიტეტი**; ; ) ― პირველი კლასის მუნიციპალიტეტი ბუკიდნონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 113 200 ადამიანს შეადგენს. მოიცავს 22 ბარანგაის.

## კლიმატი
## რესურსები ინტერნეტში
*
*Philippine Census Information
*Old Official Website of Manolo Fortich

## სქოლიო
კატეგორია:ბუკიდნონის მუნიციპალიტეტები
ხალიდ ხალიფა

**ხალიდ ხალიფა** (დ. 1964) — სირიელი რომანისტი, სცენარისტი და პოეტი. სამჯერ იყო წარდგენილი არაბული ლიტერატურის საერთაშორისო პრემიაზე, მათ შორის ორჯერ ფინალისტებს შორის მოხვდა.

თავის შემოქმედებაში იგი ხშირად აკრიტიკებს სირიის ბაატისტურ მთავრობას, რის გამოც მისი წიგნები ქვეყანაში აკრძალულია

## ბიოგრაფია
1964 წელს დაიბადა სირიის ქალაქ ალეპოში. სწავლობდა ალეპოს უნივერსიტეტში, რომელიც სამართლის ბაკალავრის ხარისხით დაამთავრა. იგი წერდა ლექსებს და უნივერსიტეტის ლიტერატურული ფორუმის წევრი იყო. 1993 წელს გამოაქვეყნა პირველი რომანი Haris al-Khadi'a. მეორე რომანი, „ბოშას ჩანაწერები“, 2000 წელს გამოქვეყნებიდან 4 წლის მანძილზე არაბ მწერალთა კავშირის მიერ იყო აკრძალული. 

ხალიფა ცამეტი წლის განმავლობაში მუშაობდა თავის მესამე რომანზე Madih al-karahiya, რომელიც მოგვითხრობს, თუ როგორ აისახება სირიის მთავრობასა და მუსლიმთა საძმოს შორის ომი ერთ უბრალო ოჯახზე. 2006 წელს რომანი დამასკოში გამოქვეყნდა, ბეირუთში გამოქვეყნების შემდეგ კი იგი სირიის მთავრობამ აკრძალა. 

2013 წელს კაიროში გამოქვეყნდა ხალიფას მეოთხე რომანი La sakakin fi matabikh hadhihi al-madina, რომლისთვისაც მან ნაჯიბ მაჰფუზის პრემია მიიღო. 

2019 წელს მისი რომანი „სიკვდილი მძიმე შრომა“ თარგმნილი ლიტერატურის კატეგორიაში ეროვნული წიგნის ჯილდოს ფინალისტებს შორის მოხვდა.  

ხალიფას დაწერილი აქვს რამდენიმე სატელევიზიო სერიალის, ასევე დოკუმენტური ფილმების და ერთი სრულმეტრაჟიანი ფილმის სცენარი.  

## რესურსები ინტერნეტში
*

## სქოლიო
კატეგორია:სირიელი მწერლები
ბაკოლოდი (ჩრდილოეთი ლანაო)

**ბაკოლოდი** (ოფიციალურად **ბაკოლოდის მუნიციპალიტეტი**; ; ) ― მეოთხე კლასის მუნიციპალიტეტი ჩრდილოეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 367 ადამიანს შეადგენს. მოიცავს 16 ბარანგაის.

## კლიმატი
## რესურსები ინტერნეტში
*[Bacolod Profile at the DTI Cities and Municipalities Competitive Index](https://cmci.dti.gov.ph/lgu-profile.php?lgu=Bacolod%20(LN))
*Philippine Census Information
*Local Governance Performance Management System

## სქოლიო
კატეგორია:ჩრდილოეთ ლანაოს მუნიციპალიტეტები
იმამგულულარი

**იმამგულულარი** () — სოფელი აზერბაიჯანში, შუშის რაიონში, „სარი-ბაბას“ მთის ძირში, მწვერვალთან ყველაზე ახლოს, რომელიც ცნობილია თავისი მინერალური წყლებით და წყლის წყაროებით, ხანალის ადმინისტრაციულ თემში.

## ისტორია 
1992 წლიდან ოკუპირებულია სომხეთის შეიარაღებული ძალების მიერ.

მთისწინეთშია. დასახლება იმამგულების შთამომავლების მიერ შეიქმნა. ტერიტორიაზე ასევე მდებარეობს ტყე და მინერალური წყარო.

## სქოლიო
კატეგორია:შუშის რაიონის სოფლები
ხანლარ მელიქოვი

**ხანლარ ჰამიდის ძე მელიქოვი** (; 15 თებერვალი 1923, ბაქო —  5 აგვისტო, 1999) — აზერბაიჯანელი საბჭოთა მუსიკათმცოდნე, ხელოვნებათმცოდნეობის კანდიდატი (1965), დიდი სამამულო ომის მონაწილე.

1952 წელს დაამთავრა აზერბაიჯანის კონსერვატორიის ისტორიულ-თეორიული ფაკულტეტის ნ. ს. ჩუმაკოვის კლასი (აგრეთვე მეცადინეობდა უზეირ ჰაჯიბეკოვთან, დ. ვ. ჟიტომირსკისთან, დ. ხ. დანილოვთან). 1952 წლიდან  აზერბაიჯანის კონსერვატორიის მასწავლებელი იყო (1966 წლიდან დოცენტი).

არის აზერბაიჯანელი კომპოზიტორებისადმი მიძღვნილი სტატიების, საკონცერტო და თეატრალური რეცენზიების ავტორი.   

## სქოლიო
კატეგორია:აზერბაიჯანელი მუსიკათმცოდნეები
კატეგორია:საბჭოთა მუსიკათმცოდნეები
კატეგორია:ბაქოში დაბადებულები
პონტოური ბერძნული

**პონტოური ბერძნული** (პონტ. Ποντιακόν λαλίαν,   ან   ;   ; ) — თანამედროვე ბერძნულის დიალექტი. დღეს მასზე ძირითადად ჩრდილოეთ საბერძნეთში ლაპარაკობენ. მის მოსაუბრეებს მოიხსენიებენ როგორც პონტოელ ბერძნებს ან პონტოელებს.

პონტოური ბერძნულის ენობრივი წარმომავლობა სათავეს იღებს იონიური ბერძნულიდან, კოინედან და ბიზანტიური ბერძნულიდან. ასევე ის შეიცავს სიტყვებს ქართულიდან, რუსულიდან, თურქულიდან, სომხურიდან და ქურთულიდან .

პონტოური ბერძნული არის გადაშენების პირას მყოფი ინდოევროპული ენა, რომელზეც ლაპარაკობს დაახლოებით 778&nbsp;000 ადამიანი მთელს მსოფლიოში. ბევრი პონტოელი ცხოვრობს საბერძნეთში; მათგან მხოლოდ 200&nbsp;000–300&nbsp;000 ითვლება პონტოურ ბერძნულად აქტიურად მოსაუბრედ. მასზე ასევე საუბრობენ თურქეთის, რუსეთის, საქართველოს, სომხეთისა და ყაზახეთის პონტოურ დიასპორებში. ენა საბერძნეთში გავრცელდა 1920-იან წლებში ქრისტიან პონტოელ ბერძნებსა და თურქებს შორის მოსახლეობის გაცვლის შემდეგ.

მასზე დღესაც ლაპარაკობენ პონტოს რეგიონში, ძირითადად პონტოელი ბერძენი მუსლიმები ტრაპიზონის პროვინციის აღმოსავლეთ რაიონებში. პონტოური ბერძნული არის ბერძნულის ერთ-ერთი დიალექტი, რომელიც განცალკევებულია ბერძნულისგან. პონტოური ბერძნულისა და ტიპური ბერძნულის მოლაპარაკეებს, როგორც წესი, არ ესმით ერთმანეთის. იგი ძირითადად ბერძნული დამწერლობით არის წარმოდგენილი; თურქეთსა და უკრაინაში ლათინური დამწერლობა უფრო ხშირად გამოიყენება; რუსეთში და სხვა ყოფილ საბჭოთა ქვეყნებში გამოიყენება კირილური დამწერლობა.

## სქოლიო 
კატეგორია:ყაზახეთის ენები
კატეგორია:სომხეთის ენები
კატეგორია:რუსეთის ენები
კატეგორია:კვიპროსის ენები
კატეგორია:აზერბაიჯანის ენები
კატეგორია:საქართველოს ენები
კატეგორია:თურქეთის ენები
კატეგორია:საბერძნეთის ენები
ყვარლის ფერისცვალების ეკლესია

**ყვარლის ფერისცვალების ეკლესია** — არქიტექტურული ძეგლი ყვარლის მუნიციპალიტეტში. აგებულია 1808 წელს.

ეკლესია დარბაზული ტიპისაა. ნაგებია რიყის ქვის სწორხაზოვანი წყობით. კუთხეებში, თაღების, ლავგარდნის და ფასადების შემკულობისათვის გამოყენებულია აგური. სულ სამი კარი აქვს: სამხრეთით, დასავლეთით და ჩრდილოეთით. სამხრეთის და დასავლეთის კარი გარედან თაღოვანია, შიგნიდან კი დასრულებულია თარაზულად. ჩრდილოეთის კარი არქიტრავულია ორივე მხრიდან. აღმოსავლეთის და დასავლეთის კედლებში თითო, ხოლო გრძივ კედლებში ორ-ორი სარკმელია, მათგან ჩრდილოეთის და სამხრეთის დასავლეთ ნაწილში გაჭრილი სარკმლები ვიწრო და შეისრულია, დანარჩენები კი ფართო და თაღოვანი. კედლები დასრულებულია აგურის ოთხმაგი ლავგარდნით ხოლო გადახურულია კრამიტით. დასავლეთის მხარეს დადგმულია ცემენტის სამრეკლო-ფანჩატური. აღმოსავლეთით ნალისებრი აფსიდაა, მისი კონქი კი ეყრდნობა ფართო მხრებსა და შეისრულ თაღს. აბსიდის ჩრდილოეთ და სამხრეთ კედელში კი სხვადასხვა ზომის ორი ნიშაა. საკურთხეველი ამაღლებულია ორი საფეხურით. იგი გადახურულია შეისრული კამარით, რომელიც ეყრდნობა ორ საბჯენ თაღს. აქედან ერთი კრონშტეინებზე დაბჯენილი თაღი დარბაზის შუაშია, ხოლო მეორე დასავლეთის კედლის კუთხეებში არსებულ პილასტრებზე გადადის. ეკლესიის ფასადები გაფორმებულია აგურით: აღმოსავლეთის ფრონტონში ერთი, ხოლო დასავლეთისაში კი გამოსახულია სამი ჩაღრმავებული, კვარცხლბეკზე აღმართული ჯვარი. სამხრეთის და ჩრდილოეთის კარის თავზეც ასეთივე ჯვრებია მოცემული. კარის სამივე გვერდზე მოცემულია აგურის წყობის ჩაღრმავებით სამ-სამი რომბი. დასავლეთის კედელში, კარის თავზე თეთრ მარმარილოში ამოკვეთილია მხედრული წარწერა: 

## რესურსები ინტერნეტში
კატეგორია:ყვარლის მუნიციპალიტეტის ტაძრები
კატეგორია:XIX საუკუნის ეკლესიები
ტიაჰინკა

**ტიაჰინკა** () — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 2031 კაცს შეადგენდა.

## რესურსები ინტერნეტში
* სოფლის ამინდი

კატეგორია:ბერისლავის რაიონის სოფლები
ზემფირა საფაროვა

**ზემფირა იუსიფ ყიზი საფაროვა** (; დ. 10 ივნისი 1937, კისლოვოდსკი) — აზერბაიჯანელი მუსიკათმცოდნე, ხელოვნებათმცოდნეობის დოქტორი, პროფესორი (1998), აზერბაიჯანის მეცნიერებათა ეროვნული აკადემიის ნამდვილი წევრი (2017), აზერბაიჯანის სსრ მეცნიერების დამსახურებული მოღვაწე, პრემია „ჰუმაი“ ლაურეატი.

## ბიოგრაფია 
ზემფირა საფაროვა 1937 წლის 10 ივნისს კისლოვოდსკში, ინჟინერ-მენავთობის იუსიფ საფაროვის ოჯახში დაიბადა. 1960 წელს აზერბაიჯანის კონსერვატორიის თეორიულ-საკომპოზიტორო ფაკულტეტი დაამთავრა, 1966 წელს დაამთავრა აზერბაიჯანის სსრ მეცნიერებათა აკადემიის არქიტექტურისა და ხელოვნების ინსტიტუტის ასპირანტურა (ხელმძღვანელი ი. რიჟინი).

1959–1962 წლებში აზერბაიჯანის კონსერვატორისთან არსებულ მუსიკალურ ათწლედში ასწავლიდა. 1966 წლიდან არის აზერბაიჯანის სსრ მეცნიერებათა აკადემიის არქიტექტურისა და ხელოვნების ინსტიტუტის თანამშრომელი (1975 წლიდან უფროსი მეცნიერ თანამშრომელი), ხოლო 1980 წლიდან აზერბაიჯანული მუსიკალური ხელოვნების განყოფილების ხელმძღვანელი. 1970 წელს დაიცვა საკანდიდატო დისერტაცია თემაზე: „უზეირ ჰაჯიბეკოვის მუსიკალურ-ესთეტიკური კონცეფცია“.

ხელოვნებათმცოდნეობის დოქტორია 1998 წლიდან. 2007 წელს არჩეულ იქნა აზერბაიჯანის მეცნიერებათა ეროვნული აკადემიის წევრ-კორესპონდენტად, ხოლო 2017 წლის 2 მაისიდან ამავე აკადემიის აკადემიკოსად.

## სქოლიო
კატეგორია:ხელოვნებათმცოდნეობის დოქტორები
კატეგორია:აზერბაიჯანელი ხელოვნებათმცოდნეები
კატეგორია:ცოცხალი ადამიანები
სარიბაბა (შუშა)

**სარიბაბა** (; ყოფ. **ეღცაჰოღი**) — სოფელი აზერბაიჯანში, ზემო ყარაბაღის რეგიონში, შუშის რაიონში, სოფელ სარიბაბის ადმინისტრაციულ თემში. 

1992 წლიდან ოკუპირებულია სომხეთის შეიარაღებული ძალების მიერ.

## ისტორია 
მას შემდეგ, რაც აქ სომხები დასახლდნენ, სოფელს **ეღცაჰოღი** უწოდეს. 1999 წლის 5 ოქტომბერს სახელი შეუცვალეს და სოფლის ტერიტორიაზე მდებარე მთის პატივსაცემად **სარიბაბა** დაარქვეს.

## სქოლიო
კატეგორია:შუშის რაიონის სოფლები
მებოსტნეობა (დარგი)

**მებოსტნეობა** — მემცენარეობის დარგი სოფლის მეურნეობაში, რომელიც დაკავებულია კულტივაციის ტექნოლოგიის გაუმჯობესებით და დანერგვით ღია და დახურულ გრუნტებზე ბოსტნეული და ბაღჩეული კულტურების მოსავლის მოყვანით სელექციისა და მეთესლეობის გამოყენებით.
thumb|220px|ბოსტნეული ბაზარში
thumb|220px|
thumb|220px|
ძირითადი აგროტექნიკური ღონისძიებები, რომლებიც გამოიყენება ბოსტნეული კულტურების მოსავლიანობის ასამაღლებლად: ყველაზე უფრო პროდუქტიული ჯიშების და ჰიბრიდების ხარისხიანი სათესლე მასალის გამოყენება, სწორი დათესვა-დარგვა კულტურების მონაცვლეობით, მორწყვა, ორგანული, მინერალური, ბიოლოგიური და სხვა სასუქების და დამცავი საშუალებების ნაყოფიერი გამოყენება მწერებისგან და სასოფლო-სამეურნეო მცენარეულობის მავნებლებისაგან.

მებოსტნეობა — სოფლის მეურნეობის დარგია, რომელიც დაკავებულია ბოსტნეულის მოყვანით, ასევე გადამამუშავებელი წარმოებისათვის. როგორც მეცნიერება მებოსტნეობა დაკავებულია ბოსტნეული მცენარეების მორფობიოლოგიური თავისებურებების და მათი მოყვანის, სელექციის შესწავლით.

## რესურსები ინტერნეტში
* World Vegetable Center (AVRDC) — Shanhua, Taiwan Alleviates poverty and malnutrition in the developing world through the increased production and consumption of safe vegetables.
* Olericulture Focusses on all aspects of cultivating and producing vegetables.
* Tropical Horticulture Provides information on olericulture in tropical regions.
* Pomology Provides information on fruit cultivation and production.

## სქოლიო
კატეგორია:მებოსტნეობა
მერი ბოლქვაძე

**მერი ბოლქვაძე** (დ. 15 აგვისტო, 1933) — ქართველი მწერალი. 

სხვადასხვა წლებში მუშაობდა წინანდალში და თბილისში. მისი პირველი მოთხრობა „დათოს ჩაქუჩი“ 1956 წელს ჟურნალ „დილაში“ გამოქვეყნდა. მისი საყმაწვილო კრებულები: „ყაყაჩოები“, „ეშმაკუნა იხვი“, „დილის სერენადა“, „ვის მოჰყავს გაზაფხული“ და სხვა ბავშვების დიდი სიყვარულით სარგებლობს. მისი ყველა პერსონაჟი სულიერი თუ უსულო, ბავშვებთან ერთად სიკეთის ფერხულშია ჩაბმული. მ. ბოლქვაძის შემოქმედების საუკეთესო ნიმუშები თარგმნილია და ცალკე წიგნებადაა გამოცემული რუსულ ენაზე.

## რესურსები ინტერნეტში
კატეგორია:დაბადებული 1933
კატეგორია:ქართველი მწერლები
კატეგორია:დაბადებული 15 აგვისტო
ბაიათი (შუშა)

**ბაიათი** () — ყოფილი სოფელი შუშის მაზრაში (ახლანდ. აზერბაიჯანი). სახელწოდება წარმოსდგება სელჩუკი ოღუზების ბაიათის ტომისგან. თავდაპირველად იგი თავისუფალი ტომი, XV საუკუნეში შეუერთდა ყიზილბაშებს. XIX საუკუნეში ჯავანშირის მაზრაში ცხოვრობდა ხალხი სახელად „ბაიათი“.

## იხილეთ აგრეთვე 
* შუშის მაზრა
* ყიზილბაშები

## ლიტერატურა 
* Qızılbaşlar tarixi. Bakı, 1995.
* Yüzbaşov R. Azərbaycanın coğrafi terminləri. Bakı, 1966.
* Yusifov Y., Kərimov S. Toponimikanın əsasları. Bakı, 1987.

კატეგორია:შუშის რაიონის სოფლები
ხილი

[thumb|220px|ხილი [ბოკერიას ბაზარი|ბოკერიას ბაზარზე ბარსელონაში]]
[thumb|220px|ხილი [სან-პაულუს ბაზარზე, ბრაზილია]]
**ხილი** ( — *ნაყოფი*) — წვნიანი, საჭმელად ვარგისი მცენარის ნაყოფი. ხილი ადამიანისთვის და ბევრი ცხოველისთვის წარმოადგენს საკვების ერთ-ერთ მთავარ შემადგენელ ნაწილს.

ხილი არა ბოტანიკური, არამედ საყოფაცხოვრებო და სამეურნეო ტერმინია. მეურნეობაში საკვები მცენარეები და მცენარეების საკვები ნაწილები იყოფიან ხილად, ბოსტნეულად, კაკლებად, მარცვლეულ კულტურებად და ა.შ. საყოფაცხოვრებო გაგებით კენკრა ასევე წვნიანი ნაყოფია. ხილი განსხვავდება კენკრისაგან ძირითადად ზომით, ჭამის პროცესში მას არ იღებენ ორი თითით და მთლიანად არ იდებენ პირში.

ზოგიერთ ენაში ცნება «ხილი» არ გამოიყოფა ცნებისგან «ნაყოფი», რომელიც აღნიშნავს თესლდაფარული მცენარეების ორგანოს, შედგენილს თესლისაგან და ჩამოყალიბებულს ყვავილის ნასკვისგან, დამოუკიდებლად კვებისა წვნიანობისა.

## სქოლიო
რობ სტარკი

200px|მინი
**რობ სტარკი** () —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა შოტლანდიელმა მსახიობმა რიჩარდ მადენმა. 

თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. რობი არის ერთ-ერთი უმდიდრესი და ძლევამოსილი „სტარკების ოჯახის“ წევრი. პერსონაჟი ფიგურირებს წიგნებში: „სატახტოთა თამაში“ (1996), „მეფეთა ჯახი“ (1998), „ხმლების ქარიშხალი“ (2000)

ჩრდილოეთის მეფე რობ სტარკი, მან ეს ტიტული მიიღო მას შემდეგ რაც მისი მამა ლორდი ნედ სტარკი მეფის საბიჯელში დასაჯეს და თავი მოკვეთეს მეფე ჯოფრი ბარათეონის წინააღმდეგ მოწყობილი შეთქმულების გამო. მას შემდეგ რაც ნედ სტარკი დაატყვევეს რობმა შეკრიბა თავისი მებაირაღეები და ომი წამოიწყო ლანისტერების წინააღმდეგ. ლანისტერების წინააღმდეგ რობმა რამდენიმე გამარჯვება მოიპოვა მათ შორის მოჩურჩელე ტყეში დაატყვევა დედოფლის ძმა სერ ჯეიმი ლანისტერი. ამის მიუხედავად მას და მის მებაირაღეებს უღალატა ლორდმა ვოლდერ ფრეიმ და რობი თავის ცოლთან და დედასთან ერთად წითელ ქორწილში მოკლეს.

## პერსონაჟის აღწერა 
რობი 14 წლისაა სატახტოთა თამაშის დასაწყისში. ის არის ლორდ ედარდ სტარკისა და ლედი კეტლინ სტარკის უფროსი ვაჟი რომელსაც ყავს 5 და-ძმა: უმცროსი დები არია და სანსა ხოლო ძმები რიკონი და ბრანი ასევე ნახევრძმა ჯონ სნოუ. ის ასევე არის ედარდის აღსაზრდელის თეონ გრეიჯოის ახლო მეგობარი. რობს მუდმივად თან ახლდა თავისი მგელი *რუხი ქარი* როგორც მის და-ძმებს. რობმა მემკვიდრეობით მიიღო დედის როგორც ტალის თვისებები, იყო ძლიერი და სწრაფი, მკვრივი აღნაგობით, ცისფერი თვალებით და სქელი წითელ-ყავისფერი თმით. ხოლო მამისგან მემკვიდრეობით მიიღო ვინტერფელის ლორდის და ჩრდილოეთის მცველის ტიტული.

## ტელეადაპტაცია 
რობ სტარკის როლს ასრულებდა რიჩარდ მადდენი. წიგნსა და ტელესერიალს შორის არის რამდენიმე განსხვავება მაგალითად: სერიალში წიგნისგან განსხვავებით არის 17 წლის, ის ასევე ჯეინი ვესტერინგის ნაცვლად დაქორწინდა ტალისა მეეგირზე, რომელიც მოკლეს წითელ ქორწილში. რობი წიგნში არ ყოფილა მნიშვნელოვანი გმირი, მისი გადმოსახედიდან არცერთი თავი არ არის დაწერილი. რობი უმეტესად ნახსენები იყო ისეთ თავებში სადაც ცენტრალური ფიგურა კეტლინ სტარკი იყო. ჩვენ ვხედავთ რომ 2 და 3 სეზონებში სტარკების სიუჟეტი უფრო მეტად ტრიალებს რობის გარშემო მაყურებლის თვალში ვიდრე მკითხველი თვალში. 

## ლიტერატურა
* *ჯ.რ.რ მარტინი*, სატახტოთა თამაში, აშშ., 1996
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ხმლების ქარისხალი, აშშ., 2000

## რესურსები ინტერნეტში
* რობ სტარკი

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
ხალფალი (შუშა)

**ხალფალი** () — სოფელი აზერბაიჯანში, შუშის რაიონში, ხალფალის ადმინისტრაციულ თემში.

## ისტორია 
1992 წლიდან ოკუპირებულია სომხეთის შეიარაღებული ძალების მიერ. ამ ტერიტორიაზე სომხებმა მოაწყვეს საწვრთნელი ბაზა.

## ტოპონიმიკა 
ხალფალი შუშის რაიონის სოფელს ჰქვია. შუა საუკუნეებში ყარაბაღში მცხოვრები ხალფალელებია. წყაროში ჰაჯილების ტომის ერთ-ერთ შტოდ ხალფალთა გვარი იყო მოხსენიებული. მისი სრული სახელია მილი ხალფალი. ყარაბაღის ხანის იბრაჰიმ ხანის ძმის მეჰდიგულუხანის კუთვნილი ამ სოფლის დასახლების შემდეგ 11 დასახლება ჩამოყალიბდა. ხუდავერდის ზამთრის ბანაკი, ხალფას ზამთრის ბანაკი, ხანლიგპეია, ლაჩინლარი, ზამანპეია, შუშულუ, მირზალერი, მამიშესი, შირანი და კოსალარი. მაშინ ეს სოფლები ეკუთვნოდა ხურშუდ ბანუ ნატავანს, ხანის ასულს

## იხილეთ აგრეთვე 
* მალიბეილი

## სქოლიო 
კატეგორია:შუშის რაიონის სოფლები
მეკარტოფილეობა

thumb|upright=1.4|მსოფლიოში კარტოფილის წარმოებაში ყველაზე უფრო დიდი წილის მქონე სახელმწიფოები
thumb|upright=1.4|კარტოფილის მინდორი
**მეკარტოფილეობა** — კარტოფილის მოყვანის სოფლის მეურნეობის წარმოების დარგი საკვები, შესანახი და სამრეწველო მიზნებისათვის. XXI საუკუნის დასაწყისის მდგომარეობისათვის მსოფლიოში შეიმჩნევა, როგორც კარტოფილის მთლიანი მოსავლის, ასევე მისი დამუშავების მოცულობის ზრდა. მსოფლიოში კარტოფილის წარმოების სავარაუდო მოცულობა ერთ სულ მოსახლეზე 51 კგ-ია.

კარტოფილი ერთ-ერთი მთავარი სასოფლო-სამეურნეო კულტურაა, მსოფლიოს საკვები მცენარეების წარმოებაში მას უკავია ერთ-ერთი პირველი ადგილი.

## კარტოფილის წარმოება მსოფლიოს ქვეყნებში 
280px|thumb|cghfdf|კარტოფილის ჯიშების მრავალფეროვნება სუპერმარკეტის თაროებზე

2008 წელს კარტოფილი მსოფლიოში მოჰყავდათ შემდეგი მიზნებისათვის:
* დაახლოებით 60 % — კულინარიაში გამოსაყენებლად ახალი ან დამუშავებული სახით,
* დაახლოებით 15 % — როგორც საკვები კულტურები სოფლის მეურნეობის ცხოველებისთვის,
* დაახლოებით 25 % — საწარმოო მიზნებისათვის გადასამუშავებლად, მათ შორის კრახმალის საწარმოებლად.

### კარტოფილის მოსავლიანობა მსოფლიოს წამყვანი წარმოების ქვეყნებში 
## სქოლიო
კატეგორია:მეკარტოფილეობა
ტალაკაგი

**ტალაკაგი** (ოფიციალურად **ტალაკაგის მუნიციპალიტეტი**; ; ) ― პირველი კლასის მუნიციპალიტეტი ბუკიდნონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 77 027 ადამიანს შეადგენს. მოიცავს 29 ბარანგაის.

## კლიმატი
## რესურსები ინტერნეტში
*Philippine Census Information

## სქოლიო
კატეგორია:ბუკიდნონის მუნიციპალიტეტები
ტყემლარას ეკლესია

**ტყემლარას ეკლესია** — არქიტექტურული ძეგლი თეთრიწყაროს მუნიციპალიტეტში, ქალაქ თეთრიწყაროსთან. აგებულია XVI-XVIII საუკუნეებში.

ნაგებობის ეზო გალავნით არის გარშემორტყმული. ეკლესია სხვადასხვა ზომის უხეშად დამუშავებული ქვებით, არის აშენებული. ის ორი ქრონოლოგიური ფენისაგან შედგება, რითიც  დარბაზული ნაწილი, ძირითადად, ნატეხი ქვის ჰორიზონტალური რიგებით არის ნაგები. დარბაზული ნაწილი, აღმოსავლეთით, ნახევარწრიული აფსიდით არის დასრულებული. მის ორივე მხარეს სწორკუთხა ნიშებია. საკურთხეველში სარკმელია გაჭრილი. შესასვლელი სამხრეთიდანაა. ჩრდილოეთ კედელზე შემორჩენილია კონსოლი, რომელსაც კამარის საბჯენი თაღი ეყრდნობა. სამხრეთი მინაშენი, დარბაზს, მთელ სიგრძეზე მიუყვება და აღმოსავლეთით სწორკუთხა მოხაზულობით სრულდება. ის ისეთივე წყობით არის ნაგები, როგორითაც ეკლესიის განახლებული ნაწილი. იგი ერთიან ქვაში გამოჭრილი თაღით იყო გადახურული.

## რესურსები ინტერნეტში
კატეგორია:თეთრიწყაროს მუნიციპალიტეტის ტაძრები
კატეგორია:XVI საუკუნის ეკლესიები
იუხარი-ყუშჩულარი

**იუხარი-ყუშჩულარი** () — სოფელი აზერბაიჯანში, ხოჯალის რაიონში, გუშულარის ადმინისტრაციულ თემში.

1992—2023 წლებში იყო ოკუპირებული სომხეთის შეიარაღებული ძალების მიერ.

## ისტორია 
1991 წლის 7 თებერვალს სოფელი გამოეყო მალიბეილის სოფლის საკრებულოს და შეიქმნა გუშულის სოფლის საბჭო, რომლის ადმინისტრაციული ცენტრიც გახდა სოფელი.

სოფელ იუხარი-ყუშჩულარის ისტორია XVIII საუკუნეში აქ ჩამოსახლებული მოსახლეობით იწყება. მოსახლეობა თოვუზის ტერიტორიიდან გადმოსახლდა. მოსახლეობის წარმომავლობა შუა აზიიდან გადმოსახლებული ყუშის ტომიდანაა. ყარაბაღის პირველი ომის დასაწყისში, მას შემდეგ, რაც სომხურმა ძალებმა მთლიანად დაიკავეს ყარაბაღის სომხებით დასახლებული პუნქტები, დაიწყეს აზერბაიჯანელებით დასახლებული ტერიტორიებზე შეტევები. 1992 წლის იანვარში სომხებმა ქალაქ ხანქენდიდან აზერბაიჯანის სახალხო განმათავისუფლებელი არმიის ძალები გააძევეს. ამის შემდეგ, სომხებმა ქალაქ შუშის ოკუპაციის მიზნით ალყა შემოარტყეს მას. ამავე დროს, 1992 წლის 12 თებერვალს თავს დაესხნენ შუშის რაიონის სოფლებს მალიბეილსა და ყუშჩულარს. ორივე სოფელი ერთ დღეში დაიკავეს და ოკუპაციის შედეგად სომხეთის არმიამ და მისმა დაქირავებულმა ჯარისკაცებმა განსაკუთრებული სასატიკით მოკლეს დაახლოებით 50 მშვიდობიანი მოქალაქე. დარჩენილმა მოსახლეობამ გაქცევა მოახერხა, რა დროსაც ორივე სოფელი მთლიანად განადგურდა.

## მოსახლეობა 
1986 წლის მოსახლეობის აღწერის მონაცემებით, სოფელში ცხოვრობდა 280 კაცი. ყველა მათგანი ეროვნებით აზერბაიჯანელი იყო.

2013 წლის მდგომარეობით, სოფელში ცხოვრობდა 1143 ადამიანი.

## სქოლიო
კატეგორია:ხოჯალის რაიონის სოფლები
ლინამონი

**ლინამონი** (ოფიციალურად **ლინამონის მუნიციპალიტეტი**; ; ) ― მეხუთე კლასის მუნიციპალიტეტი ჩრდილოეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 21 269 ადამიანს შეადგენს. მოიცავს 8 ბარანგაის.

## კლიმატი
## რესურსები ინტერნეტში
*Linamon Profile at the DTI Cities and Municipalities Competitive Index
*Philippine Census Information
*Official website of Linamon, Lanao del Norte
*Local Governance Performance Management System 

## სქოლიო
კატეგორია:ჩრდილოეთ ლანაოს მუნიციპალიტეტები
ახალი ზელანდიის (მაორების) პიონერთა ბატალიონი

მინი|მაორების ბატალიონის საჰაერო თავდაძვის პოზიცია
**ახალი ზელანდიის (მაორების) პიონერთა ბატალიონი** ან **მკვიდრი ხალხის კონტინგენტი და პიონერთა ბატალიონი** — ახალი ზელანდიის საექსპედიციო ძალების ბატალიონი რომელიც პირველ მსოფლიო ომში მსახურობდა. ბატალიონი თავდაპირველად 1915 წელს შეიქმნა. მონაწილეობდა გალიპოლის ბრძოლაში და დასავლეთის ფრონტზე ძირითადად როგორც ინჟინრები და საველე კონსტრუქტორებ. ომის განმავლობაში სამხედრო სამსახური გაიარა 2227-მა მაორიმ და წყნარი ოკეანის კუნძულების 458-მა მაცხოვრებელმა. მათგან 336 დაიღუპა, ხოლო 734 დაიჭრა.

## სქოლიო
კატეგორია:მაორი
ვესელე (ბერისლავის რაიონი)

**ვესელე** () — დასახლება უკრაინაში. მდებარეობს ხერსონის ოლქის ბერისლავის რაიონში. 2013 წელს დასახლების მოსახლეობა 2637 კაცს შეადგენდა.

## რესურსები ინტერნეტში
* დასახლების ამინდი

კატეგორია:ბერისლავის რაიონის დასახლებები
კოზაცკე (დაბა)

**კოზაცკე** () — დაბა უკრაინაში. მდებარეობს ხერსონის ოლქის ბერისლავის რაიონში. 2022 წელს დაბის მოსახლეობა 3653 კაცს შეადგენდა.

## რესურსები ინტერნეტში
* დაბის ამინდი

კატეგორია:ბერისლავის რაიონის დაბები
მეხილეობა

[thumb|ხილის კრეფა [შტირიაში]]
**მეხილეობა** — სოფლის მეურნეობის დარგი, რომელიც ეწევა ხილის წარმოებას, გაშენებას, დაცვას და რეალიზაციას. მიზანი არის მაღალი ხარისხის ხილის მიღება დაბალი წარმოების ხარჯებით. ხილის მწარმოებლები ეწევიან ხილის წარმოებას, სარგავი მასალის დაგეგმვიდან და შერჩევიდან დაწყებული სასუქით და დაცვით დამთავრებული ხილის მოსავლით. ხილის წარმოების აგროეკოლოგიური პირობები: კლიმატი, ნიადაგი და ადგილმდებარეობა. ტერიტორიის მომზადება და ბაღის მშენებლობა მოიცავს: ადგილმდებარეობის არჩევანს, ნიადაგის და სასუქების ანალიზს, მოხვნას, ბაღის გეგმის შედგენას და ხეხილის მაღალი ხარისხის ნერგების შეძენას. ბაღში სამუშაოები ხორციელდება ხვნა-თესვაზე, ცუდი ამინდისგან დაცვაზე, მორწყვასა და დამტვერვაზე. ხილის მოყვანისას სასოფლო-სამეურნეო ტექნიკა გამოიყენება ნიადაგის დასამუშავებლად, გასხვლის ხელსაწყოებად, როგორც ხეხილის დაცვის, ასევე მოსავლის აღებისა და შენახვის საშუალებებად. მწიფე ან ნახევრად მწიფე ხილი იკრიფება, ინახება, ლაგდება კლასისა და ხარისხის მიხედვით, იფუთება და გადააქვთ გასაყიდ ადგილზე.

ბაღი ხილის მოყვანის ტრადიციული ფორმაა. მასში იზრდება სხვადასხვა ასაკისა და სხვადასხვა სახეობის მაღალი ხეები. ისინი ჩვეულებრივ შენარჩუნებულია ხელოვნური დამცავი აღჭურვილობის ან ხელოვნური სასუქების გამოყენების გარეშე. ხილის პლანტაციები არის ერთი ტიპის ხილის მონოკულტურა ხილის დამცავი საშუალებების გამოყენებით.

## იხილეთ აგრეთვე
*ხილი
*ხილის ბაღი
*ბოსტნეული კულტურები
*მებაღეობა
*მევენახეობა

კატეგორია:მეხილეობა
რევაზ ჟვანია

**რევაზ ჟვანია** (დ. 16 აგვისტო, 1941 — გ. უცნობია) — ქართველი ინჟინერი, მეცნიერი, პედაგოგი. 

დაიბადა 1941 წლის 16 აგვისტოს. დაამთავრა საქართველოს პოლიტექნიკური ინსტიტუტი 1963 წელს. ინსტიტუტის დამთავრების შემდეგ მუშაობდა მეცნიერებათა აკადემიის კიბერნეტიკის კვლევით ინსტიტუტში უმცროს მეცნიერ თანამშრომლად, 1964 წლიდან მეტროლოგიის სამეცნიერო-კვლევით ინსტიტუტში ჯერ უფროს მეცნიერ თანამშრომლად, ხოლო შემდეგ სექტორის გამგედ. საქართველოს ტექნიკური უნივერსიტეტის საინფორმაციო-საზომი ტექნიკის კათედრის დოცენტი. ტექნიკურ მეცნიერებათა კანდიდატი.

## რესურსები ინტერნეტში
კატეგორია:დაბადებული 16 აგვისტო
კატეგორია:დაბადებული 1941
კატეგორია: ქართველი პედაგოგები
კატეგორია: ქართველი ინჟინრები
ლამარა იაკობაშვილი

**ლამარა იაკობიშვილი** (დ. 1931 — გ. უცნობია) — ქართველი ინჟინერი და მეცნიერი.
  
1954 წელს დაამთავრა მოსკოვის ფოლადისა და შენადნობების ინსტიტუტი . 1954 წელს მუშაობა დაიწყო თბილისის ჩარხმშენებელი ქარხნის თერმულ საამქროში. მისი ხელმძღვანელობით მოხდა მოძველებული საამქროს სრული რეკონსტრუქცია, დაინერგა თანამედროვე მიღწევებზე გათვლილი ტექნოლოგიური პროცესები. აღნიშნული საამქრო წლების მანძილზე ფუნქციონირებდა და მასთან ურთიერთობა მას არასდროს შეუწყვეტია. საქართველოს აგრარულ უნივერსიტეტში სამეცნიერო-პედაგოგიური მოღვაწეობის სხვადასხვა პერიოდში ლ. იაკობაშვილი იყო კათედრის გამგის მოადგილე, სახელმწიფო-საკვალიფიკაციო კომისიის წევრი და სტუდენტთა სამეცნიერო მუშაობის ხელმძღვანელი. ლ. იაკობაშვილის ავტორობით გამოცემულია რამდენიმე სახელმძღვანელო, მრავალი სამეცნიერო ხასიათის სტატია, პრაქტიკული ხასიათის მითითებები, გარკვეული სამუშაო პროგრამები და ა. შ.  მას მინიჭებული აქვს სახელმწიფო მედლები, სიგელები, სერთიფიკატები და მადლობები.

## ლიტერატურა
* საქართველოს ინჟინერი ქალები, თბ.,2008, გვ.77-78;
* წიგნი ღირსებისა: ტ.4, თბ.,2002, გვ.120

## რესურსები ინტერნეტში
კატეგორია:დაბადებული 1931
კატეგორია:გარდაცვლილი 2014
კატეგორია:ქართველი ინჟინრები
კატეგორია:თბილისში დაბადებულები
მებაღეობა

250px|thumb|ვაშლის ხეების ზრდის ინტენსიური მეთოდი
250px|thumb|მთის მებაღეობა
**მებაღეობა** — მემცენარეობის დარგი, რომელიც დაკავებულია მრავალწლიანი ხილის ან კენკროვანი კულტურების გაშენებაში, რომლის მიზანია ხილის, კენკრისა და კაკლის მოსავლის აღება (ხილის მოყვანა) და დეკორატიული მცენარეების გაშენებაში. მებაღეობა შეიძლება იყოს ძალიან სპეციალიზებული, მხოლოდ ერთი ტიპის მცენარის გაშენებით ან მრავალი მცენარის მონაწილეობით შერეულ ნარგავებში. იგი გულისხმობს აქტიურ მონაწილეობას მცენარეთა გაშენებაში და, როგორც წესი, შრომატევადია, რაც განასხვავებს მას სოფლის მეურნეობისგან ან სატყეო მეურნეობისგან..

## მიმართულებები 
დეკორატიული მებაღეობის ერთ-ერთი მიმართულებაა საოთახე მებაღეობა — დეკორატიული მცენარეების გაშენება ოთახის პირობებში. დეკორატიულ მებაღეობას, რომელიც მიზნად ისახავს ლამაზი ყვავილოვანი მცენარეების მოყვანას, მეყვავილეობა ეწოდება.

## სქოლიო
კატეგორია:აგრონომია
სიკო ბადურაშვილი

**სიკო ბადურაშვილი** (დ. 2 აგვისტო, 1889 — გ. 13 ივლისი, 1916) — ქართველი პოეტი.

სიკო ბადურაშვილი დაიბადა 1889 წლის 2 აგვისტოს სოფელ ჟებოტაში, თიანეთის რაიონში. დაამთავრა თიანეთის ორკლასიანი და თელავის სასულიერო სასწავლებლები. სწავლობდა თბილისის სასულიერო სასწავლებელში. ვაჟა-ფშაველას დახმარებით შევიდა თბილისის ქართულ გიმნაზიაში. იყო „ქართველთა შორის წერა-კითხვის გამავრცელებელი საზოგადოების“ სტიპენდიატი. 1913 წელს სწავლა გააგრძელა იურიევის (ტარტუს) უნივერსიტეტის იურიდიულ ფაკულტეტზე.

„თავისუფალის“ ფსევდონიმით ტიციან ტაბიძის ხელნაწერ ჟურნალ „შუქში“ აქვეყნებდა ლექსებს. 1910 წლიდან მისი ნაწარმოებები იბეჭდებოდა ჟურნალ-გაზეთებში: „საქართველო“, „ნაკადული“, „თემი“, „თეატრი და ცხოვრება“, მ. გაჩეჩილაძის მიერ შედგენილ კრებულში „ჩანგი“. მისი შემოქმედების მთავარი თემა იყო სამშობლო და სიცოცხლე. დაიღუპა ტრაგიკულად; მან 200 ლექსის, ექვსი პოემის, ათი მოთხრობისა და რამდენიმე სტატიის დაწერა მოასწრო. მწერლის ხელნაწერები და საოჯახო ბიბლიოთეკა დაკარგულია.

## ლიტერატურა
## რესურსები ინტერნეტში
კატეგორია:დაბადებული 1889
კატეგორია:დაბადებული 2 აგვისტო
კატეგორია:გარდაცვლილი 1916
კატეგორია:ქართველი პოეტები
კატეგორია:გარდაცვლილი 13 ივლისი
ლალა (ჩრდილოეთი ლანაო)

**ლალა** (ოფიციალურად **ლალას მუნიციპალიტეტი**; ; ) ― პირველი კლასის მუნიციპალიტეტი ჩრდილოეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 73 425 ადამიანს შეადგენს. მოიცავს 27 ბარანგაის.

## კლიმატი
## რესურსები ინტერნეტში
*Lala Profile at the DTI Cities and Municipalities Competitive Index
*Philippine Census Information
*
*Local Governance Performance Management System 

## სქოლიო
კატეგორია:ჩრდილოეთ ლანაოს მუნიციპალიტეტები
ვასილივკა (ლიუბიმივკის თემი)

**ვასილივკა** () — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 1456 კაცს შეადგენდა.

## რესურსები ინტერნეტში
* სოფლის ამინდი

კატეგორია:კახოვკის რაიონის სოფლები
სანსა სტარკი

200px|მინი
**სანსა სტარკი** () —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ტელეადაპტაციისას მისი როლი შეასრულა ინგლისელმა მსახიობმა სოფი ტერნერმა. 

თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. სანსა არის ერთ-ერთი უმდიდრესი და ძლევამოსილი „სტარკების ოჯახის“ წევრი. ფიგურირებს წიგნებში: „სატახტოთა თამაში“ (1996), „მეფეთა ჯახი“ (1998), „ხმლების ქარიშხალი“ (2000), ხოლო ცენტრალური პესონაჟია  „ნადიმი ყვავებისთვის“ (2005) და „ცეკვა დრაკონებთან“ (2011).

სანსას პერსონაჟის განვითარებამ კრიტოკესებისგან უარყოფითი შეფასება მიიღო. ტერნერი და დანარჩენი მსახიობები ნომინირებულნი იყვნენ კინომსახიობთა გილდიის ჯილდოზე დრამატულ სერიალში საუკეთესოდ შესრულებული როლებისთვის  2012, 2014, 2015 და 2016 წლებში. ტერნერმა ასევე მიიღო ემის ჯილდო დრამატულ სერიალში საუკეთესოდ შესრულებული მეორეხარისხოვანი როლისთვს 2019 წელს.

## პერსონაჟის აღწერა 
სანსა არის ლორდ ედარდ სტარკისა და ლედი კეიტლინ სტარკის უფროსი ქალიშვილი. ის დაიბადა და აღიზარდა ვინტერფელში თავის უფროს ძმასთან რობ სტარკთან და უმცროს და არიასთან ერთად, ასევე მას ყავდა ორი უმცროსი ძმა ბრანი და რიკონი, ასევე უფროსი ნახევარძმა ჯონ სნოუ. ის დანიშნული იყო მეფე ჯოფრი ბარათეონზე, თუმცა მოგვიანებით დაქორწინდა ტირიონ ლანისტერზე, რომელთან ერთადაც დარჩა ოფიციალურ ქორწინებაში.

## პერსონაჟის განვითარება 
სანსა 11 წლის იყო სატახტოთა თამაშის დასაწყისში როდესაც ის დაინიშნა ჯოფრი ბარათეონის რკინის ტახტის მემკვიდრის მომავალ საცოლედ. როდესაც ის გაემგზავრა მეფის საბიჯელში, რათა მომზადებულიყო ქორწილისთვის, ის უეცრად გახდა ლანისტერების მძევალი მას შემდეგ, რაც მამამისი ლორდი ედარდ სტარკი სიკვდილით დასაჯეს. სანსა იყო დედოფალი სერსეი ლანისტერის მარჯერი ტაირელისა და პიტერ ბეილიშის მეურვეობის ქვეშ, რა პერიოდშიც, ის გაერკვა პოლიტიკასა და სასამართლო ინტრიგეში. ამ ყველაფერმა კი ხელი შეუწყო მოგვიანებით გამხდარიყო ჩრდილოეთის დედოფალი.

## ლიტერატურა
* *ჯ.რ.რ მარტინი*, სატახტოთა თამაში, აშშ., 1996
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ხმლების ქარისხალი, აშშ., 2000
* *ჯ.რ.რ მარტინი*, ნადიმი ყვავებისათვის, აშშ., 2005
* *ჯ.რ.რ მარტინი*, ცეკვა დრაკონებთან, აშშ., 2011

## რესურსები ინტერნეტში
*სანსა სტარკი
*სოფი ტერნერის ჯილდოები 

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
მებაღჩეობა

**მებაღჩეობა** — მცირე ზომის, არაინდუსტრიული, მოსავლის წარმოების სახეობა, რომელიც მოიცავს მცირე ზომის მიწის ნაკვეთების, სხვადასხვა გეომეტრიული ფორმისა და ფერდობების დამუშავებას და მათზე ბოსტნეულის, ხილის, კენკრისა და სხვა კულტურული მცენარეების გაშენებას. გარდა ამისა, მფლობელები მიწის ნაკვეთზე ახორციელებენ აუცილებელ ზრუნვას მოსავლის გაზრდისა და შეინარჩუნებისათვის (ნიადაგის სასუქებით გამდიდრება, მავნებლებისგან მოშორება).

მებაღჩეობაში გაშენებულ მიწის ნაკვეთს ბაღჩა ეწოდება, ბაღჩის გაშენების მონაწილეებს კი მებაღჩეები.

## ისტორია 
თავდაპირველად ბოსტნეულის მოსავალს ველურ ბუნებაში აგროვებდნენ მონადირე-შემგროვებლები და მათი მოყვანა დაიწყო მსოფლიოს რამდენიმე კუთხეში.

ტრადიციულად მოჰყავდათ ნიადაგში მცირე რიგებათ ან ბლოკებათ, ძირითადად ფერმაში მოხმარებისთვის, ხოლო დანარჩენი იყიდება ახლომდებარე ქალაქებში.

## რესურსები ინტერნეტში
* მებაღჩეობის ისტორია

## სქოლიო
კატეგორია:მებაღჩეობა
ნებოძირის წმინდა გიორგის ეკლესია

**ნებოძირის წმინდა გიორგის ეკლესია **— არქიტექტურული ძეგლი ხარაგაულის მუნიციპალიტეტის სოფელ ნებოძირში. ეკლესია გვიანი შუა საუკუნეების დარბაზული ნაგებობაა. აგებულია ადგილობრივი ნატეხი ქვით. აღდგენილია 1989 წელს, ადგილობრივების მიერ. ფასადები ადგილ-ადგილ გადალესილია, დახურულია თუნუქით და დასავლეთის კიდეში დადგმული აქვს ლითონის ფანჩატურის სამრეკლო. ინტერიერი კამარა ხის ფიცრებითაა გაკეთებული, შელესილია და შეთეთრებული. კედლები დამძიმებულია მასიური თაღედებით. ერთი ნაწილი მოხატულია.

## რესურსები ინტერნეტში
კატეგორია:ხარაგაულის მუნიციპალიტეტის ტაძრები
სალათინქენდი

**სალათინქენდი** () — სოფელი აზერბაიჯანში, ზემო ყარაბაღის რეგიონში, შუშის რაიონში.

## ისტორია 
1992 წლიდან ოკუპირებულია სომხეთის შეიარაღებული ძალების მიერ.

სოფელი სალათინქენდი მთის პირას მდებარეობს. XIX საუკუნეში ირანიდან ჩამოსული სომხები დასახლდნენ და ამის შემდეგ სოფელს სახელი შეუცვალეს და **ეღცაჰოგი** ეწოდა. 1991 წლის იანვარში, სოფელს სომხების მიერ მოკლული ჟურნალისტის სალატინ ასკეროვას პატივსაცემად, მისი სახელი ეწოდა.

## იხილეთ აგრეთვე 
* ბოიუქ-ყალადარასი

## სქოლიო
კატეგორია:შუშის რაიონის სოფლები